《春草碧色》
唐代·王毂

习习东风扇，萋萋草色新。浅深千里碧，高下一时春。

嫩叶舒烟际，微香动水滨。金塘明夕照，辇路惹芳尘。

造化功何广，阳和力自均。今当发生日，沥恳祝良辰。

作者简介：王毂，唐诗人。字虚中，自号临沂子。宜春（今属江西）人。乾宁五年登进士及第。历国子博士，终尚书郎。未第时为《玉树曲》，大播于时。